钦定古今图书集成/明伦汇编/官常典/第560卷 > 裴胄
## 钦定古今图书集成/明伦汇编/官常典/第560卷 > 裴胄

按《唐书裴宽传》：“宽弟子胄，字引叔，擢明经，佐李抱玉
凤翔幕府。不得意，谢归，更从宣歙观察使陈少游。抱
玉怒，劾贬桐庐尉。时李栖筠观察浙西，幕府皆一时
高选，判官许鸣谦名知人，见崔造及胄，器之，白栖筠
取胄为支使。代宗恶宰相元载怙权，召栖筠为御史
大夫，欲以相栖筠引胄殿中侍御史，尤为载所恶。会”
栖筠卒，胄护丧归洛阳，人为危之，胄屹然不沮惴。少
游复表为淮南观察判官。载诛，始拜刑部员外郎，迁
宣州刺史。杨炎当国，为载复仇穷摭所恶。会胄部人
积胄杂奉为赃，炎遣员㝢蔓劾峭诋，贬汀州司马。稍迁京兆少尹，以父名不拜，换国子司业，迁江西观察
使。初，李兼尝罢，南昌卒千馀人收资禀为月进，胄白
罢之。樊泽徙襄州，宰相议所代，德宗雅记胄才，遂拜
荆南节度使。是时，方镇争剥下，希恩，制重锦异绫，名
贡奉。有中使至，即悉公帑市欢，胄待之有节，献饷直
不数金，宴劳止三爵。是时，武臣多麤暴庸人，待宾介
不以礼，少失意则以罪中伤之。胃亦劾斥其《管记》，世
恨胄之流于俗。卒，年七十五。赠尚书右仆射。谥曰“成。”